Jyväskylän yliopisto, Tietotekniikan laitos
Sovellusprojekti-kurssi
Kokako - projekti

14. Palaveri
Mattilanniemi, Agora 2. kerros, Ag C223.1
Ke 31.5.2006 Klo 12.30 – 14.00

Osallistujat:
Tapio Honkonen (Ryhmän jäsen)					(puheenjohtaja)
Turo Lamminen (Ryhmän jäsen)
Tuomas Räsänen (Ryhmän jäsen)
Tapio Väärämäki (Ryhmän jäsen)					(sihteeri)
Matti Suomalainen (Ryhmän tekninen ohjaaja)
Vesa Korhonen (Ryhmän vastaava ohjaaja)

Eija Ihanainen (Tilaajan edustaja)
Vesa Lappalainen (Tilaajan edustaja)
Miika Nurminen (Tilaajan edustaja)

Esityslista

1.	Kokouksen avaus
Tapio Honkonen avasi kokouksen klo 12.34.

2.	Kokousvirkailijoiden valinta
Kokouksen puheenjohtajaksi valittiin Tapio Honkonen ja sihteeriksi Tapio Väärämäki.

3.	Esityslistan hyväksyminen 
Esityslista hyväksyttiin muutoksitta.

4.	Läsnäolijoiden toteaminen
Antti Auer ja Anne Honkaranta merkittiin poissaoleviksi.

5.	Edellisen palaverin pöytäkirjan tarkastus ja hyväksyntä
Pöytäkirjaan tehtiin joitakin korjauksia, minkä jälkeen se hyväksyttiin.

6.	Projektipäällikön raportti ja edellisessä palaverissa sovittujen tehtävien toteutumisen tarkistus
Honkonen tekee tuntilistan hieman myöhemmin. Tehtyjä töitä läpikäytiin lyhyesti. Honkonen kertoi Väärämäen ryhtyvän päättävän projektia omalta osaltaan. Honkonen itse ryhtyy siirtymään kohti dokumentointitehtäviä.

Eija Ihanainen tiedusteli ryhmältä miten projektin loppu käytännössä hoituu, kun ryhmältä käyvät tunnit vähiin. Ryhmä vastasi kysymykseen kertomalla ryhtyvänsä viimeistelemään koodia ja siirtyvänsä kohti dokumentointi- ja lopetustyötä.

7.	Käyttöliittymän tarkastelu
Sovelluksen toiminallisuutta esiteltiin viimeisten päivitysten jälkeen. Sovellukseen oli lisätty asetus-ikkuna. HTML-esikatselu oli toinen merkittävä lisäys viime viikon palaveriin. 

Tekstiluvut numeroidaan numeroilla ja liitteet kirjaimilla. Vesa tiedusteli miten numerointi tapahtuu. Vesalle vastattiin, että numerointi perustuu aiemmin toimitettuihin algoritmeihin.

Vesa ehdotti raahaamiseen alkuratkaisuksi sellaista, että lisätään hiiren oikealle näppäimellä poista-toiminto, minkä jälkeen poistoja on varsin yksinkertaista tehdä, eikä suoraa järjestelyä välttämättä tarvita.

Tuomas Räsänen saapui palaveriin.

Lappalainen tiedusteli oikoluvun tilannetta. Räsänen kertoi, ettei tiedä oikoluvun tilanteesta OO:ssa. Väärämäki totesi lukeneensa oikoluvun olevan tällä hetkellä kehityksen alla, ja että se on vielä jonkin verran keskeneräinen. Toimiva suomenkielen oikoluku tullaan julkaisemaan OO:n jossakin vaiheessa.

Lappalainen kysyi taulukoista. Räsänen oli ollut matkalla, eikä ole tehnyt mitään muutoksia taulukoihin liittyen. Taulukoiden muotoilut ovat ennallaan. 

8.	Sovellussuunnitelman allekirjoittaminen
Sovellussuunnitelma sovittiin allekirjoitettavan palaverin päätteeksi.

9.	Sovelluksen jatkokehitysvaihtoehdot
Jatkokehitystä mietittäessä kesä ei ole potentiaalinen vaihtoehto. 

Eija tiedusteli, että kannattaako hänen ryhtyä työstämään uutta opinto-opasta tehdyllä sovelluksella vai ei. Asiasta keskusteltiin ja vaikuttaa siltä, että kehitetyllä sovelluksella voisi hoitaa ainakin dokumenttien muokkauksen.

Muokkaaminen pitäisi olla mahdollista ja Lappalainen ehdotti, että sovellukseen lisätään sellainen painike, jolla voisi muokata XML-dokumentteja esim. XML Spy –sovelluksella.

Tilaaja tiedusteli, onko kesän aikana mahdollista saada pientä käyttötukea sovellukseen liittyen. Sähköpostilistat sovittiin jätettävän eloon, ja mahdollisia ongelmatilanteita konsultoidaan niiden välityksellä.

Eija tiedusteli useaan kertaan millainen projektinjäsenten syksy tulee olemaan, koska kesä ei ole ainakaan mahdollinen vaihtoehto jatkokehitykselle. Syksyllä vaihtoehtoina olisi mm. erikoistyö ja harjoittelu. Asiaan ei saatu ainakaan toistaiseksi mitään selkeää ratkaisua.

Honkonen ilmoitti joutuvansa poistumaan ja siirsi puheenjohtajuuden Tuomas Räsäselle.

10.	Sovitaan osallistujien seuraavista tehtävistä
Sovellus yritetään saada beta-versioksi Eijan käyttöön perjantaihin mennessä, ja varmistetaan että nykyiset tiedostot avautuvat sovelluksessa.

11.	Seuraavan tapaamisen sopiminen
Seuraavaa tapaamista ei vielä sovittu. Tarkempi ajankohta sovitaan myöhemmin.

12.	Muut asiat
Viitteitä tarvitaan, pitää lisätä ainakin projektiraporttiin.

13.	Tekninen keskustelu (Ne henkilöt, jotka eivät ota kantaa teknisiin ratkaisuihin, voivat poistua palaverista)

Keskustelua taulukosta.
14.	Kokouksen päättäminen
Puheenjohtaja päätti kokouksen klo 13.55.